CELEX: 62014TN0363
Language: fi
Date: 2014-06-02 00:00:00
Title: Asia T-363/14: Kanne 2.6.2014 – Secolux v. komissio

4.8.2014   
            
            
               FI
            
            
               Euroopan unionin virallinen lehti
            
            
               C 253/46
            
         Kanne 2.6.2014 – Secolux v. komissio
   (Asia T-363/14)
   2014/C 253/61
   Oikeudenkäyntikieli: ranska
   
      Asianosaiset
   
   
      Kantaja: Secolux, Association pour le contrôle de la sécurité de la construction (Capellen, Luxemburg) (edustaja: asianajaja N. Prüm-Carré)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan Euroopan komission pääsihteerin 1.4.2014 ja 14.4.2014 tekemät päätökset, joilla kieltäydyttiin luovuttamasta kaikkia niitä asiakirjoja, jotka liittyvät hankintasopimuksen nro 02/2013/01L ”Turvatarkastukset” osan 1 tekomenettelyyn ja muun muassa voittaneen alihankkijan tarjoukseen, hintaluetteloon, tämän tarjouksen arviointikertomukseen sekä sopimuspuoleksi valitun kanssa tehtyyn palvelusopimukseen
            
         
               —
            
            
               velvoittamaan Euroopan komission korvaamaan kaikki oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kolmeen kanneperusteeseen.
   
               1.
            
            
               Ensimmäinen kanneperuste, joka perustuu siihen, että hakemukseen, jolla pyydettiin saada tutustua kaikkiin hankintasopimuksen tekomenettelyyn liittyviin asiakirjoihin, ei vastattu, siltä osin kuin kantajan mukaan on vastattu vain niihin hakemuksiin saada tutustua asiakirjoihin, jotka koskivat arviointikertomusta, voittaneen alihankkijan tarjousta, hintaluetteloa sekä palvelusopimusta, joka tehtiin voittaneen alihankkijan kanssa.
            
         
               2.
            
            
               Toinen kanneperuste, joka perustuu siihen, että asetuksen N:o 1049/2001 (1) 4 artiklassa säädettyä on rikottu.
               
                           —
                        
                        
                           Kieltäytyminen luovuttamasta asiakirjoja sillä perusteella, että se vahingoittaisi yksityiselämän ja yksilön koskemattomuuden suojaa asetuksen N:o 1049/2001 4 artiklan 1 kohdan b alakohdassa tarkoitetulla tavalla, ei kantajan mukaan ole pätevä perustelu sikäli kuin olisi voitu luovuttaa versio, josta luottamukselliset tiedot on poistettu.
                        
                     
                           —
                        
                        
                           Asetuksen N:o 1049/2001 4 artiklan 2 kohdan ensimmäisessä luetelmakohdassa tarkoitetun taloudellisten etujen suojaan liittyvän poikkeuksen soveltaminen ei ole kantajan mukaan perusteltua siltä osin kuin arviointikertomus ja hintaluettelo eivät kantajan mukaan sisällä mitään tietoja teknisistä resursseista tai henkilöstöresursseista, eikä niissä paljasteta tietotaitoja tai tiettyä teknisyyttä.
                        
                     
                           —
                        
                        
                           Kantajan mukaan päätöksentekomenettelyä ei olisi vahingoitettu asetuksen N:o 1049/2001 4 artiklan 3 kohdassa tarkoitetulla tavalla sikäli kuin (1) hankintapäätös oli tehty ja palvelusopimus oli allekirjoitettu voittaneen alihankkijan kanssa sillä hetkellä, kun tehtiin päätös kieltäytyä luovuttamasta asiakirjoja, (2) pyydetyt asiakirjat eivät ole myöskään asetuksen N:o 1049/2001 4 artiklan 3 kohdan toisessa alakohdassa tarkoitettuja mielipiteitä, eikä sikäli kuin asiakirjojen luovuttaminen ei olisi missään tapauksessa ollut omiaan vahingoittamaan komission päätöksentekomenettelyä.
                        
                     
                           —
                        
                        
                           Kantajan mukaan on olemassa ylivoimainen yleinen etu, nimittäin avoimuuden periaate budjetin toimeenpanossa.
                        
                     
                           —
                        
                        
                           Kantajan mukaan ei ole osoitettu, että asetuksen N:o 1049/2001 4 artiklan 6 kohdassa tarkoitettu asiakirjojen osittainen luovuttaminen ei olisi ollut mahdollista.
                        
                     
         
               3.
            
            
               Kolmas kanneperuste, joka perustuu siihen, ettei tehtyjä päätöksiä perusteltu tosiasiallisesti.
            
         
      (1)  Euroopan parlamentin, neuvoston ja komission asiakirjojen saamisesta yleisön tutustuttavaksi 30.5.2001 annettu Euroopan parlamentin ja neuvoston asetus (EY) N:o 1049/2001 (EYVL L 145, s. 43).